stanford-oval/wikipedia huggingface dataset:
בורדרלנד

ערך זה עוסק בסדרת מאנגה יפנית. אם התכוונתם לסדרת מתח-דרמה של נטפליקס המבוססת על המאנגה, ראו .
| --- | --- |
  עטיפת הכרך הראשון של המאנגה
אִמַוַה נוֹ קוּנִי נוֹ אָרִיסוּ
 סוגה:  פנטזיה אורבנית, הישרדות, מותחן
 יוצר:  הארו אסו

 מאנגה: בורדרלנד (Imawa no Kuni no Arisu)
 יוצר:  הארו אסו
 מאייר:  הארו אסו
 הוצאה:  Shogakukan
 התפרסם לראשונה במגזין:  Shōnen Sunday S‏ (25 בנובמבר 2010 – 25 במרץ 2015)   Weekly Shōnen Sunday‏ (8 באפריל 2015 – 2 במרץ 2016)
 קהל יעד:  שונן
 תקופת הפרסום המקורית:  25 בנובמבר 2010 – 2 במרץ 2016
 מספר הכרכים שהתפרסמו:  18

 מאנגה: מלך היהלומים (Daiya no King)
 יוצר:  הארו אסו
 מאייר:  הארו אסו
 הוצאה:  Shogakukan
 התפרסם לראשונה במגזין:  Weekly Shōnen Sunday
 תקופת הפרסום המקורית:  15 באוקטובר 2014 – 4 בפברואר 2015

 OVA: בורדרלנד (Imawa no Kuni no Arisu)
 במאי:  הידקי טאצ'יבנה
 תסריטאי:  ריוסוקה נקורה
 סטודיו:  Silver Link   Connect
 אורך פרק:  23 דקות
 מספר הפרקים ששודרו:  3
 תקופת שידור מקורית:  17 באוקטובר 2014 – 18 בפברואר 2015

 מאנגה: בורדררואד (Imawa no Michi no Arisu)
 יוצר:  הארו אסו
 מאייר:  טאקאיושי קורודה
 הוצאה:  Shogakukan
 התפרסם לראשונה במגזין:  Monthly Sunday Gene-X
 קהל יעד:  סיינן
 תקופת הפרסום המקורית:  19 באוגוסט 2015 – 19 בפברואר 2018
 מספר הכרכים שהתפרסמו:  8

 מאנגה: בורדרלנד: לנסות שוב (Imawa no Kuni no Arisu Retry)
 יוצר:  הארו אסו
 מאייר:  הארו אסו
 הוצאה:  Shogakukan
 התפרסם לראשונה במגזין:  Weekly Shōnen Sunday
 קהל יעד:  שונן
 תקופת הפרסום המקורית:  14 באוקטובר 2020 – 20 בינואר 2021
 מספר הכרכים שהתפרסמו:  2

 סדרת דרמה: בורדרלנד (Alice in Borderland)
 במאי:  שינסוקה סאטו
 סטודיו:  Ashikaga Scramble City Studio
 רשת שידור:  נטפליקס
 תקופת שידור מקורית:  10 בדצמבר 2020 – רץ
 מספר הפרקים ששודרו:  16
בורדרלנד (ביפנית: 今際の国のアリス ; בתעתיק לעברית: אִמַוַה נוֹ קוּנִי נוֹ אָרִיסוּ; מילולית: אריסו בארץ הגבולות; מסוגנן באנגלית כ-Alice in Borderland) היא סדרת מאנגה יפנית מסוג מדע בדיוני ומותחן יפנית שנכתבה ואוירה בידי הארו אסו. המאנגה פורסמה בתחילה במגזין Weekly Shōnen Sunday מ-25 בנובמבר 2010 עד 2 במרץ 2016. לאורך השנים פורסמו 18 כרכים של המאנגה.
בעקבות הפופולריות לה זכתה הסדרה חברת נטפליקס הפיקה סדרת לייב-אקשן בשם "בורדרלנד" שהתבססה על המאנגה אשר עלתה לשידור ברחבי העולם בדצמבר 2020. בנוסף, לאורך השנים הופקו גם שלושה פרקי OVA של בורדרלנד אשר פורסמו בין 2014 ל-2015.
תקציר העלילה

אריסו, קרובה וצ'וטה הם שלושה חברים תיכוניסטיים אשר מאסו בחיים המשעממים. במהלך מופע זיקוקים, אריסו מבקש משאלה שהוא יוכל לחיות בעולם אחר אשר יהיה "מרגש יותר" ופחות "משעמם". משאלתו מתגשמת והשלושה מועברים לעולם מקביל, פוסט-אפוקליפטי המכונה "ארץ הגבול" (בורדרלנד) אשר כמעט וריקה מאדם לחלוטין ואשר בה הם חייבים לקחת חלק במשחקים קטלניים על מנת לשרוד.
הדמויות הראשיות

ריואה אריסו (מדובב על ידי יושימסה הוסויאה) - גיבור הסדרה. אריסו הוא נער אינטליגנטי אשר לעיתים רבות משתמש בלוגיקה ואסטרטגיה על מנת לשרוד.
יוזוהא אוסגי (מדובבת על ידי מינקו קוטובוקי) - מטפסת הרים אמיצה. אוסגי היא מהאנשים הראשונים עימם אריסו מתיידד בארץ הגבול. היא מסייעת לאריסו לשרוד את המשחקים הקטלניים.
דאיקיצ'י קארובה (מדובב על ידי טאטסוהיסה סוזוקי) - נער קשוח וכריזמטי. קארובה הוא אחד החברים הטובים ביותר של אריסו מהעולם האמיתי.
צ'וטה סגהוואה (מדובב על ידי טסובסה יונגה) - נער רגיש. סגהוואה הוא חבר קרוב נוסף של אריסו מהעולם האמיתי.
שונטארו צ'ישיאיה (מדובב על ידי טאקהירו סקוראיי) - שחקן מסתורי, קר ומחושב מארץ הגבול.
היקארי קואינה - אישה חזקה ובעלת תושייה שמסייעת לצ'ישיאיה.
מדיה > מאנגה

סדרת המאנגה נכתבה ואויירה בידי הארו אסו ופורסמה בשני מגזינים שבועיים של Shogakukan מ-25 בנובמבר 2010 עד 2 במרץ 2016. הסדרה אוגדה לתוך 18 כרכים, אשר פורסמו בין 18 באפריל 2011 ל-18 באפריל 2016.
סדרת מאנגה נוספת, בשם "בורדרלנד: לנסות שוב" (今際の国のアリス RETRY), אשר ממשיכה את קו העלילה של הסדרה המקורית, החלה להתפרסם במגזין Shōnen Sunday השבועי של Shogakukan ב-14 באוקטובר 2020 והסתיימה ב-20 בינואר 2021. הכרך הראשון פורסם ב-11 בדצמבר.
בנוסף לכך, נוצרו שני ספין-אופים לסדרה המקורית: "מלך היהלומים" (だいやのきんぐ), שפורסמה בין 15 באוקטובר 2014 ל-4 בפברואר 2015 ו-"בורדררואד" (今際の路のアリス) שנכתבה על ידי הארו אסו, אויירה בידי טאקאיושי קורודה ופורסמה במגזין Sunday Gene-X החודשי של Shogakukan בין 19 באוגוסט 2015 ל-19 בפברואר 2018. הספין-אוף "בורדררואד" אוגד לתוך 8 כרכים שפורסמו בין 18 בינואר 2016 ל-19 במרץ 2017.
מדיה > מאנגה > רשימת כרכים

| בורדרלנד> מספר כרך | בורדרלנד> תאריך הוצאה לאור | בורדרלנד> מסת"ב |
| --- | --- | --- |
| 1 | 18 באפריל 2011 | ISBN 978-4-09-122819-2 |
| 2 | 16 בספטמבר 2011 | ISBN 978-4-09-123269-4 |
| 3 | 18 בינואר 2012 | ISBN 978-4-09-123444-5 |
| 4 | 18 ביולי 2012 | ISBN 978-4-09-123779-8 |
| 5 | 18 באוקטובר 2012 | ISBN 978-4-09-123897-9 |
| 6 | 18 בינואר 2013 | ISBN 978-4-09-124171-9 |
| 7 | 17 במאי 2013 | ISBN 978-4-09-124304-1 |
| 8 | 16 באוגוסט 2013 | ISBN 978-4-09-124363-8 |
| 9 | 18 בדצמבר 2013 | ISBN 978-4-09-124514-4 |
| 10 | 18 במרץ 2014 | ISBN 978-4-09-124580-9 |
| 11 | 18 ביוני 2014 | ISBN 978-4-09-124667-7 |
| 12 | 17 באוקטובר 2014 | ISBN 978-4-09-125308-8 |
| 13 | 18 בדצמבר 2014 | ISBN 978-4-09-125416-0 |
| 14 | 18 בפברואר 2015 | ISBN 978-4-09-125560-0 |
| 15 | 18 במאי 2015 | ISBN 978-4-09-125837-3 |
| 16 | 18 בספטמבר 2015 | ISBN 978-4-09-126206-6 |
| 17 | 18 בינואר 2016 | ISBN 978-4-09-126698-9 |
| 18 | 18 באפריל 2016 | ISBN 978-4-09-127097-9 |
בורדררואד
| מספר כרך | תאריך הוצאה לאור | מסת"ב |
| 1 | 18 בינואר 2016 | ISBN 978-4-09-157431-2 |
| 2 | 18 באפריל 2016 | ISBN 978-4-09-157444-2 |
| 3 | 19 באוגוסט 2016 | ISBN 978-4-09-157457-2 |
| 4 | 17 בינואר 2017 | ISBN 978-4-09-157471-8 |
| 5 | 19 ביוני 2017 | ISBN 978-4-09-157488-6 |
| 6 | 17 בנובמבר 2017 | ISBN 978-4-09-157505-0 |
| 7 | 19 בינואר 2018 | ISBN 978-4-09-157510-4 |
| 8 | 19 במרץ 2018 | ISBN 978-4-09-157516-6 |
בורדרלנד: לנסות שוב
| מספר כרך | תאריך הוצאה לאור | מסת"ב |
| 1 | 11 בדצמבר 2020 | ISBN 978-4-09-850365-0 |
| 2 | 18 בפברואר 2021 | ISBN 978-4-09-850388-9 |
מדיה > OVA

הסדרה עובדה לשלושה פרקי OVA, שהופקו על ידי הסטודיואים Silver Link ו-Connect ובוימו על ידי הידקי טאצ'יבנה. הפרק הראשון צורף למהדורה המוגבלת של הכרך ה-12 של המאנגה ב-17 באוקטובר 2014. הפרק השני צורף למהדורה המוגבלת של הכרך ה-13 של המאנגה ב-18 בנובמבר 2014. הפרק השלישי והאחרון צורף למהדורה המוגבלת של הכרך ה-14 של המאנגה ב-18 בפברואר 2015.
מדיה > סדרת לייב אקשן

סדרת טלוויזיה לייב אקשן המבוססת על המאנגה, הופקה על ידי נטפליקס ובוימה על ידי שינסוקה סאטו, עלתה להזרמה ב-10 בדצמבר 2020 עם 8 פרקים בלמעלה מ-190 מדינות ברחבי העולם, כולל ישראל. בסדרה מככבים קנטו ימזאקי בתור ריואה אריסו וטאו טסוצ'יה בתור יוזוהא אוסגי. ב-24 בדצמבר 2020, הוכרזה העונה השנייה לסדרה.
ביקורת

נכון למרץ 2016, המאנגה מכרה בסך הכל כ-1.3 מיליון עותקים. הכרך ה-11 הגיע למקום ה-48 בדירוג השבועי של אוריקון ונכון ל-22 ביוני 2014, מכר 21,496 עותקים.
בת אלה

| --- | --- |

 לידה:  12 בספטמבר 1966 (בת 58) דימונה ישראל ישראל
 שם במה:  בת אלה
 מוקד פעילות:  ישראל, ארצות הברית ואירופה.
 תקופת הפעילות:  מ-1985
 מקום לימודים:  האוניברסיטה העברית בירושלים,  אוניברסיטת זווייר (אנ'), סינסינטי, אוהיו, ארצות הברית  מכללת לוינסקי לחינוך תל אביב.
 עיסוק:  זמרת, יוצרת, מוזיקאית ויזמית תרבות ישראלית
 סוגה:  זמר עברי,  שירה ישראלית  שירי השראה ותפילה מהמקורות היהודיים,  מוזיקת עולם
 שפה מועדפת:  עברית, אנגלית
 כלי נגינה:  פסנתר
 שיתופי פעולה בולטים:  תזמורת סימפונט רעננה,  הרב בני לאו (ישראל),  החזן עזי שוורץ (ניו יורק),  גיא מינטוס,  היבה בטחיש (נצרת),  ניצן-חן רזאל,  ניצן בירנבאום
 בן זוג:  דניאל בירנבאום
 צאצאים:  ניתאי, ניצן, גל, שי
 מספר צאצאים:  4
בת אלה בהופעה
בת אלה בירנבאום הידועה בשם הבמה בת אלה (נולדה ב-12 בספטמבר 1966) היא זמרת יוצרת, מוזיקאית ויזמית תרבות ישראלית ובינלאומית.
ביוגרפיה > שיתופי פעולה

היא שיתפה פעולה במהלך השנים עם מספר רב של אמנים ומובילי תרבות, בין היתר עם תזמורת סימפונט רעננה, הרב בני לאו (מיזם 929), הפסנתרן גיא מינטוס, הכנר ניצן-חן רזאל, סולנית תזמורת נצרת היבה בטחיש, בנה המוזיקאי ניצן בירנבאום והפייטנים יהלה לחמיש ונריה כנפו, המפיק והמוזיקאי גלעד אפרת והחזנים עזי שוורץ(אנ') (ניו יורק) , Zelemyer (מונטריאול), Marcus Feldman ו-Orly Cambell (לוס אנג'לס) ו-Elias Rosemberg (בוסטון).
ביוגרפיה > הפקות טלוויזיה

2021 ערוץ JLTV ארצות הברית – מופע מחווה לזמרת והיוצרת היהודייה-אמריקאית דבי פרידמן, 10 שנים למותה. מופע רב משתתפים שצולם במרכז יצחק רבין, תל אביב.
2021 המכון למוזיקה יהודית באנגליה JMI – מופע מחווה לדבי פרידמן.
12/2021 מופע "התגעגעתי אז באתי", טרמינל 4 תל אביב – ערוץ HOT סניור.
2/2023 מופע "הכוח לשמוח", גריי תל אביב – ערוץ HOT סניור.
3/2023 "J Report with Bat Ella" - ראיון לערוץ JLTV ארצות הברית
3/2024 מופע "נוסח אמריקה", ערוצי הטלויזיה הישראלית
9/2024 מופע "היא תביא לך את האור", גריי תל אביב, ערוצי הטלויזיה הישראלית
ביוגרפיה > סבבי הופעות

חורף 2017, סיבוב הופעות חוף אל חוף ארצות הברית.
2021-2010, הופעות ברחבי ישראל : אמפי תיאטרון קיסריה, מועדוני זאפה, היכלי תרבות ועוד.
2021-2020, "מסע נודד – מחבקים את גיל הזהב" – מעל 100 הופעות לעידוד קהילת הגיל השלישי, בימי הקורונה.
2020-היום, קבלות שבת עם הרב בני לאו, מיזם התנ"ך 929.
אפריל 2021, פסטיבל "תור הזהב אשדוד".
קיץ 2022, ארצות הברית: ניו יורק, בית הכנסת "פארק אבניו", הייניס מסצ'וסטס – קהילת "קייפ קוד".
2022, ארצות הברית: ניו יורק, בית הכנסת "פארק אבניו", הייניס מסצ'וסטס – קהילת "קייפ קוד".
2022, אנגליה: לונדון – "פינצ'לי סינגוג", "לימוד" אנגליה, בירמינגהם.
2023, חגיגות 75 לישראל:
ארצות הברית: ניו יורק, בוסטון, לוס אנג'לס, סינסינטי
ברזיל: פורטו אלגרה
2023, גריי תל אביב
2023 בתי הכנסת של קהילות רוממו ואנשי חסד בניו יורק
2024 לימוד אמסטרדם ובית הכנסת בית החידוש אמסטרדם
2024, מוזיאון תל אביב לאמנות , מועדון הגריי תל אביב
2025 אמסטרדם ולוס אנג'לס
דיסקוגרפיה

"הנצח שברגע" (2020) - ניהול מוזיקלי ועיבודים – עמוס בן דוד.
"בת אלה LIVE עם גיא מינטוס וסימפונט רעננה" (2020), ניהול מוזיקלי ועיבודים - גיא מינטוס.
"רגעים" (2018), ניהול מוזיקלי ועיבודים, אריאל קשת.
”לכי לך" (2015) שירי דבי פרידמן בעברית, הפקה מוזיקלית ועיבודים, עמוס בן-דוד.
"תפילתי" (2010), הפקה מוזיקלית ועיבודים, עמוס בן-דוד.
"יחד בתפילה", קרן תל"י (2006), ניהול והפקה מוזיקלית, בת אלה.
"i Pray" ‏(2003), שירה, ניהול והפקה מוזיקלית, בת אלה.
"Rhythm Of The Land"‏ (1997), ניהול מוזיקלי ועיבודים, רמי הראל.
דיסקוגרפיה > סינגלים/קליפים

"דמיין" (מילים ולחן: ג'ון לנון, תרגום לעברית: דן אלמגור) – דואט עם ניצן בירנבאום.
"אתה אחד – אלוואחיד" (מילים ולחן: דבי פרידמן, תרגום לעברית: דפני בירן אחיטוב, תרגום לערבית: מג'יד אגבריה) - דואט תפילה בעברית וערבית עם היבה בטחיש.
"תפילה לשלום המדינה" (מילים: הרב הרצוג והרב עוזיאל, לחן: סול זים (אנ')) – דואט עם ניצן בירנבאום.
"הללו" (מילים: תהילים קנ, לחן: עממי צופי) - עם "בועות של תקווה".
"הנצח שברגע" (מילים: א.ד. גורדון, לחן: עידו זלזניק).
"כל המתנות" (מילים: אבות דרבי נתן, לחן: מורן מייזלס).
"מבראשית" (מילים: איריס אליה-כהן, לחן: מרב סימן-טוב).
"ואשיר לך" (מילים: פרץ דרור-בנאי, לחן: מרב סימן-טוב).
"עצי זית"] (מילים: לאה גולדברג, לחן: עידו זלזניק).
"הכוח לשמוח" (מילים ולחן: חני דינור)
"היא תביא לך את האור" (מילים: בת אלה, לחן: בת אלה ורועי כהן)
"מתנות קטנות" (מילים: נעם חורב, לחן: רמי קליינשטיין) דואט עם עזי שוורץ
"בספר חיים" (מילים: מהמחזור לימים הנוראים, לחן: סול זים) עם בעלה וילדיה.
"ויש להתפלא" (מילים: יחזקאל רחמים, לחן: רועי כהן)
דיסקוגרפיה > הופעות

Park Avenue Synagogue, NY, מופע מחווה לדבי פרידמן עם החזן עזי שוורץ ואורחים.
מתוך המופע בזאפה תל אביב ("אלוהים נתן לך במתנה").
מתוך המופע במוזיאון תל אביב עם תזמורת סימפונט רעננה וגיא מינטוס.
מתוך המופע באמפיתיאטרון קיסריה.
Park Avenue Synagogue, NY, חגיגות 75 שנה לישראל
משפחה

בת אלה ודניאל בירנבאום גרים בתל מונד, ולהם ארבעה ילדים.
בנה, ניצן, הוא מוזיקאי יוצר וזמר המתארח לעיתים בהופעותיה.
טל מן

| --- | --- |

 לידה:  23 ביוני 1974 (בת 50)
 מדינה:  ישראל 
 פרופיל ב-IMDb
 
טל מן (נולדה ב-23 ביוני 1974) היא דוגמנית, שדרנית רדיו, מנחת טלוויזיה ומעצבת תכשיטים ישראלית.
קריירה

בשנת 1995 פרצה לראשונה לתודעה הציבורית כאשר התחרתה על תואר "נערת הגלגל" בשעשועון "גלגל המזל" בערוץ 2. בתחרות זכתה מן בתואר "חביבת הקהל" ורות גונזלס זכתה להיות "נערת הגלגל". ב-1998 הפכה מן ל"נערת הגלגל" לאחר שהחליפה את סיגל שחמון שפרשה מהתוכנית.
בשנת 1996 הגישה את תחרות הקדם אירוויזיון לצד רון לוינטל, ובאותה שנה השתתפה גם בפסטיגל עם השיר "נשיקה קטנה" שזכה במקום הרביעי. בשנת 1998 הגישה מן את התוכנית "זאפזאפים".
במהלך השנים 1996–2001 הגישה מן את "תוכניות הילדים והנוער" בערוץ 1, ובמקביל הנחתה את התוכנית "זאפ לראשון" ששודרה בערוץ זה בין השנים 1996- 2003. כמו כן, הגישה מן תוכנית ברדיו 99 ושימשה מספר פעמים כשופטת בתחרות מלכת היופי.
בשנת 1998 היא שיחקה בסדרה "עולמו המופלא של אוגוסטוס אגדתי", שכתבה שרון קנטור וביים נתן גור לוי.
בשנת 2009 השתתפה בסרט "דוד חיים" בתפקיד אמא של מעיין.
בשנת 2010 החליפה מן את קרין מגריזו בתוכנית "יופי של יום" ששודרה בערוץ 2 ושנה לאחר מכן עברה להנחות את "תוכנית הבראה" באותו ערוץ. בשנת 2012 החלה להנחות את התוכנית "יצירה מקומית", גם הוא בערוץ 2 במסגרת שידורי קשת.
חיים אישיים

מן הייתה נשואה לאיש העסקים ניר שרצקי.
נמצאת בזוגיות עם רונן ברקה. אם לשתי בנות. מתגוררת ברמת השרון.
אסטרוגן

| --- | --- |

 Estrogen receptor
 תכונות
 נוסחה אמפירית:  C18H24O2
 משקל מולקולרי:  60 kDa
אֶסְטְרוֹגֶן (estrogen) הוא שם כולל לקבוצת הורמונים שמיוצרים בגוף בעלי החוליות ואצל חלק מפרוקי הרגליים. האסטרוגנים מעורבים בהתפתחות ובתפקוד מערכת הרבייה, וכן מערכות נוספות כגון מערכת השלד, המערכת הקרדיווסקולרית (מערכת כלי הדם והלב), והמערכת הנוירואנדוקרינית. גוף האדם מייצר כ-25 סוגים שונים של אסטרוגן. הראשיים בהם הם אסטריול, אסטרדיול ואסטרון, כאשר אסטרדיול הוא הנפוץ והמרכזי מביניהם. נגזרת של אסטרוגן טבעי הוא אסטרוגן מצומד.
מולקולות אסטרוגן חודרות לתאים באמצעות קולטנים (ER – estrogen receptor). זוהו שני סוגי קולטנים: קולטני אלפא (ERα) וקולטני בטא (ERβ). קולטני אלפא מעודדים פעילות אסטרוגנית, וקולטני בטא מדכאים פעילות אסטרוגנית. באיברים שונים קיים יחס שונה של קולטני אלפא ובטא, והשפעת האסטרוגן על איברים אלה מווסתת על ידי היחס בין הקולטנים. בין היתר קולטני אלפא הם רבים יותר ברחם ובאזור הסטרומה שבבלוטת הערמונית. בכבד יש בעיקר תאי אלפא. לעומת זה תאי בטא הם רבים יותר באשכים, באזורים מסוימים ברחם, במוח, ובמח העצם.
מחלות עצביות עלולות לגרום לרמות גבוהות של אסטרוגן.
אסטרוגן בגוף האישה

האסטרוגנים הם הורמוני המין העיקריים בגוף הנקבה, ויש להם תפקיד מכריע בהתבגרות המינית של האישה. ביונקים הם מופרשים מהשחלות. הפרשתם בגיל ההתבגרות גורמת באדם לסימני המין המשניים כגון גדילת שדיים. בימים ה-10–28 למחזור החודשי עולה כמות האסטרוגן המופרשת ומגיעה ל-50–150 pg/ml (פיקוגרם למ"ל) בדם; בימים אלו האסטרוגן תורם להכנה של גוף האישה לקליטת העובר על ידי גרימה לעיבוי רירית הרחם והתפתחות צינורות החלב שבשד. בתקופת הווסת, שבה נהרסת רירית הרחם ונפלטת, יורדת כמות האסטרוגן בדם ל-24–64 pg/ml. אסטרוגן מופרש בכמויות נמוכות בזמן היריון והנקה (40-15 pg/ml) ובגיל האל-וסת.
נשים שגופן מייצר כמויות קטנות של אסטרוגן, בייחוד נשים בגיל המעבר, עלולות לסבול מתופעות כגון יובש בנרתיק. ניתן לטפל בבעיה זאת על ידי נטילת אסטרוגן באופן מלאכותי, טיפול המכונה טיפול הורמונלי חלופי (HRT, hormone replacement therapy).
חוסר אסטרוגן יכול להביא להצמדות שפתי הפות אצל ילדות.
אסטרוגן וסרטן השד

כאמור, תפקידו הטבעי של האסטרוגן הוא לגרום לחלוקת תאים ברקמות מסוימות כמו רקמת השד והרחם. חלק מהגידולים הסרטניים ברקמות אלו מתפתחים כתוצאה מחשיפתם לאסטרוגן. סוגים אלו נקראים סרטן תלוי אסטרוגן. ניתן לנצל את תלותם של התאים הסרטניים באסטרוגן למטרות ריפוי: נשים המבטאות בגידולים הסרטניים שלהם רצפטורים לאסטרוגן או פרוגסטרון מגיבות היטב לטיפול הורמונלי בתרופה טמוקסיפן (Tamoxifen), שהיא אנלוג כימי לאסטרוגן. התרופה נקשרת לרצפטור אבל לא מפעילה אותו. החלו להשתמש בטמוקסיפן גם כצעד מניעתי בנשים בעלות נטייה גנטית לחלות בסרטן השד והשחלות.
אסטרוגן וסרטן השד > חשיפה לאסטרוגן והסיכון לסרטן השד

בעשורים האחרונים נמצאו עדויות לכך שחשיפה לאסטרוגן, בין אם ממקור חיצוני ובין אם ממקור פנימי, מעלה באופן זעיר את הסיכון לסרטן השד. חשיפה לכמות מוגברת של אסטרוגן ממקור פנימי יכולה לנבוע מהתבגרות מינית מוקדמת, מאל-וסת מאוחרת או מאי כניסה להיריון בגיל מוקדם (עד גיל 30). גם השמנת יתר מעלה בנשים את כמות האסטרוגן ואיתו את הסיכון לסרטן השד.
גם חשיפה לאסטרוגן ממקור חיצוני מעלה את הסיכון ללקות בסרטן השד: נשים המשתמשות באמצעי מניעה חשופות לאסטרוגן ופרוגסטרון למשך שלושה רבעים מן המחזור. הסיכון גדול יותר לנשים שהחלו להשתמש באמצעי מניעה לפני גיל 20. הנזק אינו נשאר לאחר הפסקת נטילת הגלולות (כמו במקרה של נזקי עישון), כך שעשר שנים אחרי הפסקת הנטילה הסיכוי לנשים שנטלו גלולות שווה לאלו שלא נטלו. בצירוף מספר גדול של מחקרים בהם נכללו יחד 150,000 נשים נמצא שיש עלייה זעירה בסיכון לסרטן השד.[דרוש מקור]
עם זאת, מחקרים אחרונים מראים כי האסטרוגן עצמו אינו מעלה את הסיכון ללקות בסרטן השד, אלא באופן עקיף וזאת ע"י מתן השראה לקולטן הפרוגסטרון ליצור ביקוש להורמון הפרוגסטרון שהוא ההורמון שכנראה אחראי לעליה בסיכוי ללקות בסרטן השד.
נשים הנוטלות טיפול הורמונלי חלופי (HRT) עושות זאת בגיל האל-וסת כאשר הן נמצאות בסיכון גבוה ללקות בסרטן השד. על כן טיפול הורמונלי חלופי מעלה את הסיכוי לסרטן השד אחרי 5 שנות שימוש בערך ב-35% ביחס לשאר האוכלוסייה. הסיכון לסרטן יורד כשנתיים אחרי הפסקת הטיפול ההורמונלי.
גם נשים העוברות טיפולי פוריות עשויות להיות חשופות לאסטרוגן ממקור חיצוני.
אסטרוגן וגברים

אסטרוגן מופרש בכמויות קטנות יותר בגברים מן האשכים (34-12 pg/ml). יצירה מוגברת של אסטרוגן או נטילה של אסטרוגן באופן מלאכותי על ידי גברים גורמת לפמיניזציה, כלומר לסימני מין נשיים כגון שדיים, זאת בין היתר בזכות דיכוי הפרשת הטסטוסטרון. ניתן להשתמש באסטרוגן לטיפול בסרטן הערמונית בגברים: האסטרוגן מדכא את ייצור הטסטוסטרון ובכך מעכב את הגידול הסרטני.
הבקרה ההורמונלית על ייצור האסטרוגן

כולסטרול הוא חומר המוצא לסטרואידים שחלתיים, ובהם האסטרוגן. הכולסטרול כולל 27 פחמנים, כאשר תהליך יצירת ההורמונים כרוך בסילוק חלק מהפחמנים באופן הבא:
סילוק השרשרת הצדדית של הכולסטרול בת שישה פחמנים, לקבלת שלד של 21 פחמנים המשותף לכל הנגזרות של הפרוגסטרון-פרגנן (pregnane).
סילוק שני פחמנים בעמדה 20, 21 לקבלת מבנה של 19 פחמנים המשותף לכל האנדרוגנים-אנדרוסטן.
הורדת הפחמן בעמדה 19 על ידי ביצוע ארומטיזציה (על ידי האנזים ארומטאז) לקבלת מבנה של 18 פחמנים המשותף לכל האסטרוגנים ונקרא אסטרן.
הזקיק הנמצא בשחלה מורכב בין היתר מתאי הגרנולוזה אשר צריכים סובסטרט כדי לייצר אסטרוגן (ראו עוד – ביצית), ואשר מבטאים רצפטורים להורמון ה-FSH, הכולסטרול, ממנו כאמור מיוצר בסופו של דבר האסטרוגן, מגיע באמצעות מערכת הדם אל שכבת ה- theca (שכבת תאים חיצוניים של הסטרומה השחלתית אשר עוטפים את הזקיק מבחוץ ובעלי גישה לכלי דם). שם עובר הכולסטרול מטבוליזם לשלב האנדרוגנים (ובהשפעת הורמון ה-LH), ומשם האנדרוגנים, שהם בעלי משקל נמוך, עוברים בקלות את הממברנה הבזאלית אשר מפרידה בין תאי הגרנולוזה אשר עוטפים את הביצית לתאים החיצוניים. תאי הגרנולוזה, באמצעות האנזים ארומטאז אשר מיוצר בהם, הופכים את האנדרוגנים לאסטרוגנים (ראו שלב 3 לעיל) בהשפעת ההורמון FSH. האסטרוגן שנוצר בדרך זו עובר בחזרה את הממברנה הבזאלית וחוזר למחזור הדם. זהו שיתוף פעולה של שני תאים ושני גונדוטרופינים הקרוי two cell two gonadotropins theory.
באופן כללי, רמת האסטרוגנים המופרשת מהזקיק הנבחר להיות הזקיק בעת הביוץ, נמצאת במגמת עלייה עד כדי כך ש-72 שעות לפני הביוץ יש שיא ביצירת האסטרוגנים. רמת שיא זו תגרום לעלייה הדרגתית בהפרשת ההורמון LH עד להופעת שיא של הורמון זה הקרויה LH surge, או בעברית "פרץ" הLH.
ראו גם

הורמון
טיפול הורמונלי
הערות שוליים

↑  המערכת הנוירואנדוקרינית היא מערכת של תאי עצב מיוחדים המפוזרים באיברים כגון הקיבה, המעיים והריאות ומייצרים הורמונים כחלק מהמערכת האנדוקרינית
1 2  Functions and physiological roles of two types of estrogen receptors, ERα and ERβ, identified by estrogen receptor knockout mouse
↑  J. Kim, P. N. Munster, Estrogens and breast cancer, Annals of Oncology 36, 2025-02-01, עמ' 134–148 doi: 10.1016/j.annonc.2024.10.824
| הורמונים |
| --- | --- | --- |
| היפותלמוס ובלוטת יותרת המוח | הורמון משחרר תירוטרופין (TRH)‏ • CRH‏ • GnRH •‏ הורמון משחרר הורמון גדילה (GHRH) • סומטוסטטין (SST) • דופמין • וזופרסין (ADH) • אוקסיטוצין • תירוטרופין (TSH) • הורמון מחלמן (LH) • הורמון מגרה זקיק (FSH) • הורמון הגדילה (GH) • פרולקטין (PRL) • הורמון אדרנוקורטיקוטרופי (ACTH) |  |
| ציר בלוטת יותרת הכליה | אדרנלין (אפינפרין) • נוראדרנלין (נוראפינפרין) • אלדוסטרון • קורטיזול • דהידרו-אפיאנדרוסטרון (DHEA) |  |
| ציר בלוטת התריס | בלוטת התריס: תירוקסין • תריודוטירונין • קלציטונין • בלוטת יותרת התריס: PTH |  |
| ציר בלוטות המין | אשכים: טסטוסטרון • AMH • אינהיבין.  שחלות: אסטרדיול • פרוגסטרון • אינהיבין/אקטיבין • רלקסין |  |
| בלוטות אנדוקריניות אחרות | לבלב: גלוקגון • אינסולין • סומטוסטטין. בלוטת האצטרובל: מלטונין |  |
| בלוטות לא אנדוקריניות | שליה: גונדוטרופין כוריוני אנושי (hCG)‏ • HPL • אסטרוגן (אסטריול, אסטרדיול, אסטרון) • פרוגסטרון. כליה: רנין • אריתרופויאטין (EPO) • קלציטריול • פרוסטגלנדין. חדרי הלב: ANP. קיבה: גסטרין • גרלין. תריסריון: כולציסטוקינין (CCK)‏ • GIP • סקרטין • מוטילין • VIP. המעי העקום: אנטרוגלוקגון. רקמות שומן: לפטין • אדיפונקטין • רסיסטין. התימוס: תימוסין • תימופואיטין • תימולין. שלד: אוסטאוקלצין. כבד: IGF-1‏ • IGF-2 |  |
| נוצרים באתר המטרה | NGF • BDNF • NT-3 |  |
| --- | --- |
בקרת זהויות :  NLI: 987007555682405171  BnF: cb11935571k (data)  GND: 4075616-6  LCCN: sh85045012  NKC: ph114486 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אסטרוגן רצפטור α בתאי סרטן השד
טרויה (סרט)

| --- | --- |
כרזת הסרט
כרזת הסרט
 מבוסס על:  איליאדה 
 בימוי:  וולפגנג פטרסן 
 הופק בידי:  וולפגנג פיטרסן דיאנה ראתבן קולין וילסון
 תסריט:  דייוויד בניוף
 עריכה:  פטר הונס 
 שחקנים ראשיים:  בראד פיט אריק באנה אורלנדו בלום בריאן קוקס
 מוזיקה:  ג'יימס הורנר 
 צילום:  רוג'ר פרט 
 מדינה:  ארצות הברית
 חברת הפקה:  האחים וורנר, Plan B Entertainment, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  13 במאי 2004
 משך הקרנה:  163 דק' 
 שפת הסרט:  אנגלית 
 סוגה:  סרט מלחמה, סרט פעולה, סרט דרמה, סרט שמבוסס על ספרים, סרט חרבות וסנדלים 
 מקום התרחשות:  יוון העתיקה 
 תקציב:  175,000,000‏$
 הכנסות:  497,409,852‏$
 הכנסות באתר מוג'ו:   troy
 אתר רשמי
 דף הסרט ב־IMDb
 
טרויה (באנגלית: Troy) הוא סרט מלחמה היסטורי משנת 2004, בבימויו של וולפגנג פיטרסן (אנ'), המבוסס על פרקים משירתו של הומרוס המספרים על מלחמת טרויה ביוון העתיקה במאה ה-12 לפנה"ס – אחת המלחמות העקובות ביותר בדם במיתולוגיה היוונית. הסרט מתאר את הגיבור היווני אכילס ואת המלחמה בעקבות בריחת הלנה מלכת ספרטה עם נסיך טרויה, ואת הכנסתו של "סוס טרויאני" לעיר, שהצליח להביא לחורבנה. הסרט זכה להצלחה רבה.
צוות השחקנים הראשי

בראד פיט – אכילס, הגיבור היווני
אריק באנה – הקטור, הנסיך הבכור של טרויה
אורלנדו בלום – פאריס, הנסיך הצעיר של טרויה
בריאן קוקס – אגממנון, מלך יוון ואחיו של מנלאוס
דיאן קרוגר – הלנה, אשתו של המלך מנלאוס שבורחת עם פאריס
שון בין – אודיסאוס, מלך אתיקה וחברו של אכילס, משמש כקריין בסרט
גארט הדלונד – פאטרוקלוס, בן דודו ותלמידו של אכילס
רוז ביירן – בריסאיס, כוהנת אפולו, אהובתו של אכילס ובת משפחת המלוכה הטרויאנית
פיטר או'טול – פריאמוס, מלך טרויה
ברנדן גליסון – מנלאוס, מלך ספרטה ובעלה של הלנה
וינסנט רייגן – איודורוס (אנ'), גנרל צבא המרמידונים
ספרון בורוז – אנדרומאכה, נסיכת טרויה ואשתו של הקטור
ג'ולי כריסטי – תטיס, אמו של אכילס
ג'יימס קוזמו – גלאקוס
ג'וליאן גלובר – טריופאס
הבדלים בין עלילת הסרט לעלילה ביצירותיו של הומרוס

קיימים מספר הבדלים משמעותיים בין עלילת הסרט ובין עלילת האיליאדה והאודיסיאה של הומרוס. רבים מהם נובעים מההימנעות המוחלטת של הסרט להציג את האלים ומעשיהם, שלהם נתח משמעותי מאוד בעלילה ביצירותיו של הומרוס. להלן ההבדלים:
הקרב בין מנלאוס לפאריס (אלכסנדרוס) התרחש בסרט ביום השני למלחמה, או ימים ספורים מתחילת הלחימה. באיליאדה הוא התרחש בשנה העשירית ללחימה.
באותו קרב בשיר, פאריס מוברח על ידי אפולון-פויבוס חזרה לטרויה להלנה אחרי שכמעט הפסיד למנלאוס בקרב. בסרט פאריס זוחל חזרה להקטור שמציל אותו. הקטור הורג את מנלאוס, כשבאיליאדה אירוע זה כלל לא מתרחש ומנלאוס מופיע גם באודיסיאה. שם מסופר כיצד רב מנלאוס עם אגממנון ופרש מהמלחמה, עבר תלאות רבות במסע חזרה לביתו והגיע עד מצרים. טלמכוס בנו של אודיסאוס מגיע לספרטה ולמנלאוס כדי לשאול על גורלו של אביו.
באיליאדה אכילס שולח את פטרוקולוס ביודעין עם השריון שלו כדי שיהדוף את הטרויאנים מספינות היוונים, אך הוא מפציר בו שלא להמשיך לרדוף את הקטור עד לטרויה. הקטור הורג את פטרוקולוס בקרב כשהוא יודע שמדובר בפטרוקולוס. בסרט פטרוקולוס יוצא לקרב ללא ידיעת אכילס, והקטור הורג אותו כשהוא חושב שמדובר באכילס (ולאחר מכן מתנצל על כך בפני אכילס).
בסרט הקטור מתייצב בפני אכילס לקרב, שמתחיל מעט לאחר מכך. באיליאדה הקטור מתייצב מחוץ לחומות אך לפתע אוחז בו פחד והוא מתחיל לברוח. אכילס רודף אחריו זמן רב והם מספיקים להקיף את העיר שלוש פעמים עד שאתנה משכנעת את הקטור להתייצב מול אכילס.
הפקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
את רוב צילומי הסרט עשו בעיירה קטנה בצפון מלטה ועל האי קומינו. בסרט השתתפו רק כ-1200 ניצבים ואת השאר מילאו בתוכנות מחשב. בשביל הסרט היה על בראד פיט להיות תחת משטר תזונה קפדני כדי לנפח שרירים כנדרש מאכילס. על הסצנות בקרב התאמנו זמן רב. לדוגמה על הסצנה בה הורג אכילס את הענק התסלי התאמנו כשלושה חודשים.
סוס העץ הטרויאני ששימש לצילומי הסרט ב-2004. כעת הסוס מוצג בצ'נקלה, טורקיה
הפילוג היהודי-נוצרי

אקלזיה וסינגוגה.
הפילוג בין הנצרות ליהדות החל בתוך הקהילה היהודית נוצרית (הנצרנים) עוד בדור הראשון של שנים-עשר השליחים והתעצם במהלך המאות הראשונות לספירה עד ששתי הקהילות נפרדו לגמרי במאה ה-4. זה היה תהליך איטי שהיה כרוך בהתפשרות על קיום מצוות מצד היהודים הנוצרים לטובת קליטה קלה של גויים אל תוך הקהילה. בסיכומו של תהליך נוצרה דת חדשה: הנצרות, ואילו הקהילות היהודיות-נוצריות נעלמו.